
	[bookmark: nev]KISS PETRA
kisspetra017@gmail.com
Állattenyésztő mérnök
MSc, 3. félév
Debreceni Egyetem
Mezőgazdaság-, Élelmiszertudományi és Környezetgazdálkodási Kar
	
[bookmark: _GoBack]






Témavezetők:
	Dr. Béri Béla
egyetemi docens, DE MÉK

	Török Evelin
tudományos segédmunkatárs, DE MÉK




A küllem hatása a robottal fejt tehenek termelési és fejési paramétereire

A hazai tejhasznosítású szarvasmarhatenyésztésben jellemző a nagy telepi egyedlétszám, aminek következtében nincs lehetőség az állatok egyedi gondozására. A precíziós állattartás –melynek része a fejőrobot is – azonban forradalmasította a hagyományos állattartást, mivel lehetőséget teremt az egyedek és az állomány igényeinek nyomon követésére, valamint az adatgyűjtésre. A robotfejés alkalmazásához azonban megfelelő küllemmel és vérmérséklettel rendelkező állományra van szükség. A rendszer szempontjából rendkívül fontos a kiváló tőgyalakulás és a szabályos felépítésű lábszerkezet, ugyanis ezen tulajdonságok befolyásolhatják a robot működését. Hazánkban az egyedek külleme és a fejőrobotok által gyűjtött fejési paraméterek közötti kapcsolatról ezidáig még nem készültek felmérések. Ezért célom volt a tőgy, valamint a lábszerkezet hatásának vizsgálata az egyedek termelésére, valamint fejési paramétereire.
A robotfejés szempontjából kiemelten fontos küllemi tulajdonságok – a láb/lábvég és a tőgy – sajátos értékelési rendszer szerint kerültek értékelésre, ahol az adott küllemi tulajdonság használhatóságát pontozták 1-5-ig terjedő skálán. Munkám során két holstein-fríz és egy jersey szarvasmarha telep adatait gyűjtöttem és elemeztem. Ezáltal összesen 269 holstein-fríz és 42 jersey egyed adatait értékeltem. Elemeztem a tőgy és a lábszerkezet, illetve ezek kombinációjának, valamint néhány termelési és fejési adat közötti kapcsolatát.
Vizsgálataim során megállapítottam, hogy a láb/lábvég és a tőgy tulajdonság esetében az általam vizsgált állomány 70%-a rendelkezett a robotfejéshez alkalmasabb küllemmel, míg csupán az egyedek 10%-a volt kevésbé alkalmas a robotos fejésre. Egyes pontszám nem fordult elő az állományban. A kombinációk vizsgálatánál megállapítottam, hogy a láb és a tőgy pontszám esetében is a legmagasabb pontszámot (5-5) elért egyedek aránya 14-15% között van. A 2-2 pontot elért egyedek aránya csupán 2%. A tőgy pontszáma hatással volt a napi termelésre, a fejési sebességre, valamint a csatlakozási időre is. Ennek eredményeként, minél jobb volt a tőgy felépítése, annál rövidebb idő alatt helyezte fel a robot a kelyheket, több tejet fejt ki percenként a tőgyből és nagyobb volt a napi termelés is. Emellett a jobb lábfelépítésű egyedeknek magasabb volt a napi átlagos fejésszáma. Véleményem szerint ezen információk hozzájárulnak a fejőrobotokhoz küllemében jobban alkalmazkodó állományok kialakításához, ezáltal a robotok hatékonyabb használatához.



